Publication: Magyar Közlöny
Issue: MK-2002-63 (Year: 2002, Number: 63)
Era: 1990-2004
Section: a 22/2002. (V. 11.) OM rendelethez
Paragraph Index: 92

6. Az ismeretek ellenõrzési rendszere Az ellenõrzési rendszer az intézményi tantervben elõírt aláírások, gyakorlati jegyek megszerzésébõl, vizsgákból — beszámolók, kollokviumok —, valamint szakmai gyakorlatok teljesítésébõl, szakdolgozat elkészítésébõl és a záróvizsga letételébõl tevõdik össze. 6.1. A szakdolgozat A szakdolgozat a szakképzettségnek megfelelõ témakörben elkészített írásbeli munka, amely tanúsítja, hogy a hallgató tanulmányára támaszkodva, illetve a vonatkozó hazai és nemzetközi szakirodalom feldolgozásával önállóan képes a tanult ismeretek, a korszerû módszerek alkotó alkalmazására. A szakdolgozathoz rendelt kreditek száma: 15. 6.2. A záróvizsga 6.2.1. A záróvizsgára bocsátás feltételei: — a tantervben elõírt valamennyi tanulmányi és vizsgakötelezettség teljesítése, — a szakdolgozat benyújtása és a bíráló által történõ elfogadása. 6.2.2. A záróvizsga részei: — a szakdolgozat megvédése, — komplex szóbeli záróvizsga a növénygenetika és a növénynemesítés ismeretkörébõl. 6.2.3. A záróvizsga eredménye A szakdolgozatra és védésére adott egy érdemjegy és a komplex vizsgára adott érdemjegy számtani átlaga. V. rész KÖZLEMÉNYEK, HIRDETMÉNYEK A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/1fdd6ff5b259a057f2fd9cfcb8d5f4c034d84b49/dokumentumok/efe479b4541a741e9bab0e5c7d27f25bcd49d3c8/letoltes